רכס שקד

**רכס שקד** (מכונה גם: **הר אביבים**) הוא רכס הרים ליד אביבים, המתנשא לרום של 888 מטרים מעל גובה פני הים.

פסגתו של הרכס נמצאת בשטח לבנון, והיא חולשת על יישובי האזור הישראליים עד נחל דישון, בהם אביבים, יראון ומלכיה. כמו כן היא חולשת מגבוה על עמק החולה. גבול ישראל–לבנון עובר בדרום הרכס ומשאיר חלק קטן ממנו בידי ישראל. עקב היות חלקו של ההר בתחום המדינה, ועדת השמות הממשלתית כינתה אותו "הר אביבים", אולם צבא הגנה לישראל מכנה אותו "רכס שקד", על שם מוצב שקד שקיים עליו.

## גאוגרפיה
רכס שקד ממוקם בין אביבים למלכיה. הוא נחשב לנקודה אסטרטגית בשל גובהו והשליטה שהוא מספק על שני היישובים ועל עמק החולה.

## היסטוריה
הר אביבים נכבש ב-31 באוקטובר 1948 על ידי חטיבה 7 של צבא הגנה לישראל במלחמת העצמאות במהלך מבצע חירם, ואף המשיכו ממנו לעייתרון שלמרגלותיו. לאחר המלחמה, במסגרת ההסכם עם לבנון בתום מלחמת העצמאות, התפנתה ישראל במרץ 1949 מ-11 הכפרים שכבשה בדרום לבנון במהלכה ומכל המרחב, בין היתר מרכס זה.

במבצע קלחת 4 ב-1972 פעלו כוחות צה"ל סביב ההר. במבצע ליטני שנערך ב-1978 עברו כוחות גדוד 906 של חטיבת ביסלמ"ח למרגלות הצד הצפוני של ההר בדרך לעייתרון ולמארון א-ראס, כפר השוכן על הר גבוה וסמוך ושולט מלמעלה על היישובים הישראליים הסמוכים מחד ועל בינת ג'בייל מאידך. עם כיבושה של בינת ג'בייל היה גם ההר בידי ישראל. כשבוע לאחר מכן התפנו כוחות צה"ל מהשטחים שכבשו בלבנון, בין היתר מרכס זה.
[ממוזער|[מוצב שקד, 1998]]
במלחמת לבנון הראשונה ב-1982 נכבש ההר בפעם הרביעית. בשנות ה-80 הוקם עליו מוצב שקד, שהיה מוצב של צה"ל כחלק מרצועת הביטחון בדרום לבנון. המוצב שלט על אזורו. במהלך שנות פעילותו שימש כנקודת תצפית ועמדת ירי לצורך מתן מענה מהיר לאיומים ביטחוניים. במאי 2000 פונה המוצב ונהרס עם נסיגת צה"ל מדרום לבנון, יחד עם שאר מוצבי רצועת הביטחון. במקום המוצב הישראלי הוקם במקום מוצב של ארגון הטרור חזבאללה. הארגון ירה מההר על היישובים הסמוכים, בהם אביבים ויראון, באמצעות מרגמות, קטיושות וארטילריה.

ב-19 ביולי 2006, מלחמת לבנון השנייה, חצו 18 לוחמים מיחידת מגלן את קו הגבול הרשמי לעבר הגבעה למרות איסוף מודיעין, כשמאחוריהם בשטח ישראל ניצב כוח תגבור שמנה 76 לוחמים וארבעה טנקים. בשעה 11:40 הבחינו הלוחמים כי הם נמצאים בתוך סבך של "שמורת טבע" של חזבאללה. "שמורות טבע" אלו היו שטחים שנשלטו על ידי מחבלים הארגון מתוך בונקרים תת-קרקעיים, בהם התקיימה פעילות חבלנית כגון תצפית, אגירת אמצעי לחימה, ושיגור רקטות לעבר העורף הישראלי. הראות בתוך השמורה הייתה מאוד מוגבלת, אך הלוחמים הצליחו לגלות פתח של בונקר, והחלו להשליך לכיוונו רימוני יד. במהלך הקרב נפצעו שני לוחמים מרסיסי רימון. כוח טנקים נכנס לחלץ את הפצועים וספג אש מרגמות מעמדות חזבאללה סמוכות. טנק אחד נפגע וארבעת חברי הצוות שבו נפצעו. במקביל נורה צרור לעבר הלוחמים ושני לוחמים של יחידת מגלן נהרגו, הם  ו. מאוחר יותר הצטרפו לקרב מפקד יחידת מגלן עם תגבורת נוספת ובנוסף הצטרפה לקרב יחידת אגוז. הכוח נשאר על ההר יומיים נוספים, הרג מספר מחבלים, סרק את הבונקרים ואסף נשק וציוד של ארגון הטרור. בקרב נהרגו חמישה לוחמי צה"ל. עידן מורג זכה בעיטור המופת על מעשיו בקרב זה ובקרב נוסף שהתקיים לאחר במרחב. לאחר הקרב עזבו הכוחות את ההר והבונקרים הופצצו על ידי חיל האוויר הישראלי.

בתום המלחמה השתלט חזבאללה מחדש על על הרכס. זה בנה עליו מוצב כהכנה למלחמה נגד צה"ל. ההר שימש את ארגון הטרור בהכנות לקראת תוכנית כיבוש הגליל שלו, וממנו תכנן ביום פקודה להסתער ולכבוש את היישובים הישראליים הסמוכים. במלחמת חרבות ברזל, שהחלה ב-2023, הפציץ חזבאללה את יישובי האזור רבות מן הרכס. לאחר כשנה של ירי בלתי פוסק של לעבר ישראל, יצא צה"ל במבצע חיצי הצפון נגדו, ופתח בתמרון קרקעי בלבנון. ב-8 באוקטובר 2024 כבש פלס"ר חטיבת עציוני את המוצב שהיה על ההר ולאחר מכן סרקו את מרחב הרכס. היה זה הכיבוש השישי של ההר על ידי מדינת ישראל. לאחר הלחימה הושג הסכם ישראל–לבנון 2024, ובמסגרתו נסוגו כוחות צה"ל מהשטחים שכבשו בדרום לבנון אך נשארו בחמישה מוצבי גבול, כאשר אחד מהם הוא מוצב שקד שהוקם מחדש על ההר. הוא צופה על אזור בינת ג'בייל, ויושבת בו פלוגה של החטיבה המרחבית ברעם של עוצבת הגליל. לאורך שנת 2025 הורחב המוצב ושופץ על מנת לענות על הצרכים המבצעיים המתפתחים.

## ראו גם
* מלכיה
* אביבים
* חמשת המוצבים הישראליים בדרום לבנון

## קישורים חיצוניים
* 

## הערות שוליים

שקד
קטגוריה:מבצע חיצי הצפון
קטגוריה:אביבים
שקד
שקד
שקד